Höfundur frumflutti efni bókarinnar fyrr í vikunni . Slysavarnafélagið Landsbjörg hefur í samstarfi við Námsgagnastofnun gefið út smálestrarbókina Númi og konurnar þrjár . Höfundur bókarinnar er Jón Guðmundsson . Bókin er til lestrarþjálfunar auk þess sem henni er ætlað að vekja ungmenni til vitundar um mikilvæg atriði í tengslum við slysavarnir s.s. notkun á öryggisbúnaði við hjólreiðar og á hjólabretti . Einnig minnir hún þau á neyðarnúmerið 112 . Númi og konurnar þrjár er skreytt litríkum og fjörlegum myndum teiknuðum af Halldóri Baldurssyni .